CONSILIUL LOCAL PECICA

Nr.18887/06.03.2017

Anexa nr.1 la H.C.L. nr………din……………..

**RAPORT DE ACTIVITATE AL COMISIEI PENTRU PROGRAME DE DEZVOLTARE ECONOMICO-**

**SOCIALĂ, BUGET, FINANȚE ȘI ADMINISTRAȚIE PUBLICĂ LOCALĂ ÎN ANUL 2016**

Comisia pentru programe de dezvoltare economico-socială, buget, finanțe și administrație publică locală din cadrul Consiliului Local Pecica, s-a constituit la data de 25.06.2016, fiind numită în ședința de constituire a Consiliului Local Pecica prin Hotărârea Consiliului Local Pecica nr. 6/25.06.2017.

Comisia a fost compusă la constituire din următorii consilieri locali:

* D-l PUTA SABIN-DORIN, consilier local din partea P.N.L.
* D-l BĂGUȚ CIPRIAN-NICOLAE, consilier local din partea P.N.L.
* D-l BOLONI GYORGY, consilier local din partea U.D.M.R.
* D-l MOCANU LUCIAN-IOAN, consilier local din partea P.N.L.
* D-l GOLDEA DANIEL, consilier local din partea P.N.L.
* D-l HALASI ANDREI, consilier local din partea P.N.L.
* D-l TOTOI RADU-COSMIN,consilier local din partea P.S.D.

Comisia a ales președinte, pe durata mandatului, pe domnul consilier local, Puta Sabin Dorin și secretar pe domnul consilier local Băguț Ciprian. Din luna decembrie 2016, ca urmare a demisiei domnul consilier local Totoi Radu-Cosmin, a fost desemnat ca membru din partea Organizației P.S.D., domnul consilier local Dragoș Dorel.

Președintele comisiei:

* A asigurat reprezentarea acesteia în raporturile sale cu Consiliul Local,
* A convocat și condus ședințele comisiei,
* A susținut în ședințele consiliului avizele formulate de comisie,
* A semnat procesul-verbal și avizele comisiei de specialitate.

Secretarul comisiei:

* A făcut prezența membrilor comisiei de specialitate,
* A efectuat numărarea, comunicarea și consemnarea în procesul verbal a voturilor exprimate în cadrul ședinței,
* A asigurat redactarea avizelor și procesului-verbal.

În anul 2016 comisia s-a întrunit în 8 ședințe de lucru în care au fost dezbătute un număr de 89 proiecte de hotărâri și informări care făceau obiectul avizului comisiei. S-au dezbătut documentele anexate la proiectele de hotărâri, expunerile de motive și rapoartele de specialitate. Un număr de 89 proiecte de hotărâri au fost avizate pozitiv în urma dezbaterilor.

În anul 2016 nu au fost formulate solicitări de audiențe în cadrul comisiei, iar la dezbaterile acesteia au participat reprezentanți ai executivului ori de câte ori a fost cazul.

Dezbaterile în comisie au fost consemnate în procese-verbale de ședință și s-au întocmit avize pentru toate proiectele de hotărâri repartizate comisiei din ordinea de zi a ședințelor ordinare ale Consiliului Local Pecica.

Rezultatele dezbaterilor din cadrul comisiei au fost anunțate în plenul ședințelor Consiliului Local Pecica, prin exprimarea punctului de vedere al comisiei.

PREȘEDINTE, SECRETAR,

Puta Sabin Dorin Băguț Ciprian